
		
			
				EUSKAL HERRIKO AGINTARITZAREN ALDIZKARIA

				2012ko abuztuaren 16a, 159. zenbakia

				


			

			
				JUSTIZIA ADMINISTRAZIOA

				DONOSTIA-SAN SEBASTIÁNGO LEHEN AUZIALDIKO 1 ZENBAKIKO EPAITEGIA

				3749

				EDIKTUA, 23/11 prozedura arruntaren ondoriozkoa.

				Donostia-San Sebastiángo Lehen Auzialdiko 1 zenbakiko Epaitegia.

				Judizioa: 23/11 prozedura arrunta.

				Demandatzailea: Gipuzkoa eta Donostiako Aurrezki Kutxa.

				Abokatua: Iñigo Lareki Arcos.

				Prokuradorea: Garcia del Cerro.

				Demandatua: Jairo Enrique Ruiz Altamirano eta Margine Edith Castro Ortuño.

				Gaia: judizio arrunteko demanda.

				 

				Judizio horretan epaia eman da. Hona hemen epaitza:

				EPAITZA

				Osorik baiesten dut García del Cerro prokuradoreak Gipuzkoa eta Donostiako Aurrezki Kutxaren izenean eta ordez aurkeztutako demanda, Jaime Enrique Ruiz Altamirano eta Margine Edith Castro Ortuño jaun-andreen aurkakoa. Beraz, alderdi demandatua kondenatzen dut auzi-jartzaileari honako hauek ordaintzera: 27.571,23 euro –tronkoarenak–; hitzartutako interesak, mailegu-kontua eta ageriko aurrezki-libreta itxi ziren egunaren biharamunetik –hau da, 2010eko urriaren 16tik– guztia ordaindu arte sortutakoak –izan ere, mailegu-kontu eta aurrezki-libreta horien zorpeko saldoak erreklamatzen dira–. Kostuak alderdi demandatuari ezartzen dizkiot, berariaz.

				Aurkaratzeko modua: apelazio-errekurtsoa aurkeztuz, Gipuzkoako Probintzia Auzitegiari zuzendua (PZLb, 455. artikulua). Errekurtsoa prestatzeko, idazkia aurkeztu behar da epaitegi honetan, ebazpena jakinarazi eta biharamunetik aurrera hogei egun balioduneko epean. Idazki horretan, bestalde, honako hauek adieraziko dira: aurkaratzea zein alegaziotan oinarritzen den, eta apelatutako ebazpena eta aurkaratutako erabakia zein diren (PZLb, 458.2 artikulua).

				Errekurtsoa aurkeztu ahal izateko, 50 euroko gordailua eratu beharko da, eta, baldintza hori bete ezean, ez da hura izapidetzea onartuko. Gordailua egiteko, zenbateko hori zainpean utzi beharko da epaitegi honek Banesto taldean (Banco Español de Crédito) duen Gordailuan eta Zainpean uzteko Kontuan. Kontuaren zenbakia hauxe da: 1845-0000-04-0023-11. Ordainagiriaren kontzeptua idazteko hutsunean, «errekurtsoa» dela adierazi beharko da (kodea: 02-Apelazioa). Diru-kopuru hori zainpean utzi izana egiaztatu egin beharko da errekurtsoa aurkeztean (BJLO, 15. xedapen gehigarria).

				Errekurtsoa jartzeko gordailua eratzetik salbuetsita daude aipatutako xedapenaren 5. paragrafoan aipatzen direnak eta doako laguntza juridikorako eskubidea aitortua dutenak.

				Eta epai honen bidez erabaki, agindu eta sinatzen dut.

				Jairo Enrique Ruiz Altamirano eta Margine Edith Castro Ortuño demandatuen egungo bizilekua ezezaguna denez, aipatutako ebazpena Euskal Herriko Agintaritzaren Aldizkarian ediktu bidez jakinaraztea erabaki da, Prozedura Zibilaren 1/2000 Legearen 497.2 artikuluan xedatutakoaren arabera (PZLb).

				Jakinarazten den ebazpenaren testu osoa eskura du interesdunak, epaitegi honetako bulego judizialean.

				Donostia-San Sebastián, 2012ko maiatzaren 29a.

				IDAZKARI JUDIZIALA.

